# data[].attributes.headline
Први део анализе песме

# data[].attributes.subject
Први део анализе песме

# data[].attributes.body
Бејасте ли, браћо моја млада,
Да л' бејасте ви на гробљу када,
Ај' на гробљу, на голему?
— Та увек смо ми на њему.
Гробље ј' земља ком се ходи;
Гробље ј' вода ком се броди;
Гробље — врти и градине;
Гробље — брда и долине,
Свака стопа:
Гроб до гроба.

# data[].attributes.headline
Други део анализе песме

# data[].attributes.subject
Други део анализе песме

# data[].attributes.body
Гробље ј' спомен доба свију,
Гробље — књиге што се штију,
Повесница свих земаља,
Староставник цара, краља.
И читуља виших слика
Избраника, мученика,
Од почетка памтивека,
Све ј' то гробље —
Ал' је и колевка.

# data[].attributes.headline
Трећи део анализе песме

# data[].attributes.subject
Трећи део анализе песме

# data[].attributes.body
Нема броја ни имена
У висини звездам' свима,
Камол' броја и спомена
У земљици гробовима!
Милионе прогутала ј' тама,
Црна тама многих тисућлећа,
Нико их се више и не сећа,
— Но погдеком увек гори свећа.
Ил' је свећа, ил' је име светло,
Ил' су дела која се не гасе,
Па редове недогледног гробља
Својим зраком красе.
Ти гробови,
Стари, нови,
Они сјају
Сваком нараштају —

# data[].attributes.headline
Четврти део анализе песме

# data[].attributes.subject
Четврти део анализе песме

# data[].attributes.body
Кад се умље у прошлост удуби
У тамнини да се не изгуби;
Кад се пустиш у давнине свете
У давнине и свете и клете,
Да ти мисо пута не помете.
То су ватре догласнице,
Пружајућ' се из даљних еона
У поворци оној дугој —
Достављајућ' једна другој
Струјом која напред лети,
Тежећ' само једној мети.
Па се тако светли млази —
Па се виде светли трази
Једног духа разних доба,
Духа коме нема гроба.
— У гроб само сруши кости,
Стресе пепо кој' му смета
Бржем бују виша лета
К узвишеној будућности.

# data[].attributes.headline
Пети део анализе песме

# data[].attributes.subject
Пети део анализе песме

# data[].attributes.body
Ко с' осврне да погледи
Бистрим оком и погледом
На гробове ове светле,
Повеснице дугим редом,
Мора чути како ј' живо,
Кроз векове, кроз маглину,
Дед унуку, отац сину,
Борац борцу довикиво:
„Где ја стадох — ти ћеш поћи!”
„Што не могох — ти ћеш моћи!”
„Куд ја нисам — ти ћеш доћи!”
„Што ја почех — ти продужи!”
„Још смо дужни — ти одужи!”
То су збори, то су гласи
Којима се прошлост краси,
Што продиру кроз свет мрачни
Са гробова оних зрачни',
Спајајући громким јеком
И Божанском силом неком,
Спајајући век са веком
И човека са човеком.
Око сваког светлог гроба
(Баш ко горе око звезда)
Повесница прича ово:
Хватало се неко коло,
Коло младо, коло ново,
Нове клице стара нада,
Ново цвеће стабла стара,
Душе чисте, срца млада,
Наследници светог жара; —
Ту се слего живот млади
Да се с гробом разговара.
„И ти паде, драги брате!”
— „Нисам, децо, вас док траје!”
„Је л' ти борба била тешка?”
— „Покушајте, милина је!”
„Шта си хтео? — куд си пош'о?”
— „Тамо куд се стићи мора!”
„Зар је вера тако јака?”
— „Увек јача од злотвора!”
„Мало нас је кој' би смели” —
— „Ал' вас јака сила креће!”
„Зар ко може стићи цели?”
— „Ко посумња никад неће!” —
„А ко беху они диви
Који су те напред звали,
Који су те ојачали,
Који су ти крила дали?”
— „То бејаху идеали!
Без њих нема више лета
Над облаком мрака густа,
Без њих би се малаксало,
Без њих би се брзо пало,
Свет би био гроб без цвета,
живот празан — младост пуста!”

# data[].attributes.headline
Шести део анализе песме

# data[].attributes.subject
Шести део анализе песме

# data[].attributes.body
Око сваког светлог гроба
Прикупљо се живот нови,
Наследници светлог жара,
Купили се соколови,
Пијућ' душом светле зраке. —
Јест. тако је, браћо драга,
Ти гробови нису раке,
Већ колевке нових снага!
И вама је, јаој, пао
Стегоноша дичног стега, —
Ал' је сино гробак нови, —
Ви стојите око њега.
Ту погледа брат на брата,
П' онда горе, п' онда у се;
Груди дршћу, уста ћуте,
Али душе разум'у се.
Да л' то снага ниче нова? —
— Даруј, Боже, благослова,
Да вас здружи братска слога,
Заветнике који с' купе
Око гроба Ђуринога!

# data[].attributes.headline
Јован Јовановић Змај (1833–1904) 

# data[].attributes.subject
Јован Јовановић Змај (1833–1904) 

# data[].attributes.body
Рођен је у Новом Саду. По професији је био лекар, а писао је поезију за децу и одрасле. Уређивао је часописе за децу, од

којих су најпознатији Невен и Змај (по којем је добио и надимак).

Његове најзначајније збирке песама су Чика Јова српској деци, Чика Јова српској омладини, Ђулићи и Ђулићи увеоци.

Детаљније о Змајевом животу и делу погледај овде:

# data[].attributes.attachment_link.readable_text
, Professor at OS "Prva vojvodjanska brigada"

Published on

Jovan Jovanović Zmaj
život i delo

1. 1. ЈОВАН ЈОВАНОВИЋ ЗМАЈ ЖИВОТ И ДЕЛО Марина Токин

2. 2. ЗМАЈ - РОЂЕЊЕ И ОБРАЗОВАЊЕ  Јован Јовановић Змај рођен је у Новом Саду 6. децембра 1833. (24. новембра по јулијанском календару) у угледној грађанској породици.  Основну школу је похађао у Новом Саду, а гимназију у Новом Саду, Халашу и Пожуну.  Школовање наставља на лицеју у Братислави, Модри иТрнави.  После завршене гимназије уписао је студије права у Пешти, а студирао још и у Прагу и Бечу.

3. 3. ЗМАЈ - ЖИВОТ И ОБРАЗОВАЊЕ  После завршених студија права, Змај се 1860. вратио у Нови Сад и као један од најближих Милетићевих сарадника постао службеник у новосадском магистрату.Ту се упознао са својом будућом супругом Ружом Личанин.  Љубав и срећан породичан живот надахнули су Змаја да напише циклус (збирку) песама Ђулићи (од турске речи Гüл, што значи ружа).

4. 4. ЗМАЈ - ЖИВОТ И ДЕЛО  Ипак, служба у магистрату није му одговарала, па ју је напустио и посветио се књижевном раду.Тада је покренуо књижевни часопис Јавор и сатирични лист Комарац.

5. 5. ЗМАЈ - ЖИВОТ И ДЕЛО  Године 1863. преселио се у Пешту, где је радио у Матици српској и као надзорник Текелијанума.  Текелијанум (мађ. Tökölyanum) је задужбина коју је основао СаваТекелија 1838. године у Пешти, са циљем да се у њој школују сиромашни и најбољи српски ђаци и студенти из свих крајева где су живели Срби.

6. 6. ЗМАЈ - ЖИВОТ И ДЕЛО  Године 1864. покренуо је сатирични лист Змај чији ће назив постати саставни део његовог имена.  ЗМАЈ = игра речима, пошто је 3. мај по јулијанском календару био дан одржавања Мајске скупштине 1848.  Поред овог, Змај је имао још 398 псеудонима, од којих су многи били ликови из његових дела, али и имена часописа које је објављивао.

7. 7. ЗМАЈ - ЖИВОТ И ДЕЛО  Године 1864. покренуо је сатирични лист Змај чији ће назив постати саставни део његовог имена.  ЗМАЈ = игра речима, пошто је 3. мај по јулијанском календару био дан одржавања Мајске скупштине 1848.  Поред овог, Змај је имао још 398 псеудонима, од којих су многи били ликови из његових дела, али и имена часописа које је објављивао.

8. 8. ЗМАЈ - ЖИВОТ И ДЕЛО  Године 1870. Змај је завршио студије медицине, вратио се у Нови Сад, где је започео своју лекарску праксу.  Овде га је убрзо задесила породична трагедија.

9. 9. ЗМАЈ - ЖИВОТ И ДЕЛО  Преминуо је 14. јуна (1. јуна по јулијанском календару) 1904. у Сремској Каменици где је и сахрањен.  Сремска Каменица некада је носила име Змајева Каменица, у част Јована Јовановића Змаја.

10. 10. ЗМАЈ - ЖИВОТ И ДЕЛО  Седам година после смрти чувеног песника Јована Јовановића Змаја, Српска женска добротворна задруга у Руми је покренула акцију за подизање његовог споменика.  Бисту (попрсје) песника је израдио београдски вајар Ђорђе Јовановић, редовни члан САНУ. Бронзана биста је постављена на мермерно постоље у чијем подножју је исклесана лира, ловорова грана и венац у коме је букет ружа као успомена на Змајеве Ђулиће.

11. 11. ЗМАЈ - ЖИВОТ И ДЕЛО  Први споменик Змају постављен је испред Српске школе, данас ОШ „Змај Јова Јовановић", а свечано је откривен 23. октобра 1911. године.  Споменик је свечано открио Бранислав Нушић, а Сима Пандуровић је држао говор.  Био је то први споменик подигнут чувеном пес- нику, не рачунавши онај на његовом гробу у Сремској Каменици.

12. 12. ЧАСОПИСИ  сатирични лист Змај  хумористички лист Жижа  хумористички лист Стармали  ЈАВОР: лист за забаву и науку  1881. дечји књижевни лист Невен

13. 13. ПОЕЗИЈА  Сматра се да се Змај у књижевности јавио први пут песмом Пролетње јутро, испеваном 1849.  Песме које су уследиле, све до првих Ђулића из 1857, откривају друге узоре - народну лирску песму, а нарочито Бранкову поезију: "Ја се, као почетник песник, сасвим драговољно подадох утицају тако лепе поезије".  1882. Певанија  Друга Певанија

14. 14. ПОЕЗИЈА  Друга Певанија  Снохватице  Девесиље  Ђулићи  Ђулићи увеоци

15. 15. РОДОЉУБИВА ПОЕЗИЈА  Змај је осећао и потребу и дужност да својом поезијом уздиже и крепи народни дух. Написао је много родољубивих песама, међу којима има и ремек-дела као што су: "Вила", "Три хајдука", "Светли гробови".  Већином су то песме којима Змај хоће да искаже неку актуелну родољубиву потребу, тему. Мало их је с историјским мотивом, иако наши романтичари веома често посежу за њим.  Змајеве песме потенцијално садрже традицију народног духа, али свест о прошлости он најчешће примењује на садашњост његовог времена

16. 16. САТИРИЧНА ПОЕЗИЈА  Многобројне су Змајеве политичке и сатиричне песме, у којима се смењују и преплићу националне поруке са захтевима и програмима либералне грађанске националне демократије.  Ова врста његових песама била је у директној служби Милетићеве странке.  Најчешће су пролазне - то је навело Лазу Костића да каже да је змај појео славуја, да је његов пријатељ занемарио свој прави песнички таленат у корист пролазности дневне политике и политичке борбе.

17. 17. ПОЕЗИЈА ЗА ДЕЦУ  Прву своју песму за децу, о Гаши, Змај је објавио 1858, када још није имао породицу.  Наставиће да пише нове песме у време рађања своје деце.  Касније, када су му деца умрла, Змај је утеху тражио пригрливши сву Српчад, пишући за њих до краја живота.  Змајев часопис за децу Невен објављивао је чика-Јовине стихове и после његове смрти.  Српска књижевна задруга издала је две илустроване књиге његових дечјих песама: за мању децу Чика Јова српској деци и за одраслију децу Чика Јова српској омладини

18. 18. ЗМАЈ КАО ПРЕВОДИЛАЦ  Прве три Змајеве књиге су преводи: ЈаношаАрања, Шандора Петефија, Фридриха Боденштета.  Највише је превео с мађарског. Он је започео серију српских превода Јокаијеве прозе, а најобимнији подухват му је превод филозофске драме Човекова трагедија Имре Мадача.  Највише је преводио немачке песнике: Лесинга, Гелерта, Уланда, Гетеа, Хајнеа али и многе другоразредне и маргиналне  С руског није преводио много али је бирао добро (Пушкина и Љермонтова).  Змај је преводио слободно, готово никада реч за реч и стих за стих, већ препевавајући суштину и дух песничког исказа.

19. 19. ЗМАЈЕВ УТИЦАЈ НА СРПСКУ КУЛТУРУ  Ј.Ј. Змај је потпомагао културне институције српског народа.  Био је међу часницима Матице срспке, с Милетићем води Српску читаоницу, има удео у оснивањуСрпске књижевне задруге која његову стилизацију иницијала и данас носи као свој амблем.  Ценио је позориште због уверења да је то најефикаснији начин националног снажења и неговања језика.  Био је један од оснивачаСрпског народног позоришта у НовомСаду и до смрти је активно учествовао у његовом раду.

20. 20. ЗМАЈЕВ УТИЦАЈ НА СРПСКУ КУЛТУРУ

21. 21. ХВАЛА НА ПАЖЊИ! Марина Токин

# data[].attributes.attachment_link.description
Professor at OS "Prva vojvodjanska brigada" Published on Jovan Jovanović Zmaj život i delo 1. ЈОВАН ЈОВАНОВИЋ ЗМАЈ ЖИВОТ И ДЕЛО Марина Токин 2. ЗМАЈ - РОЂЕЊЕ И ОБРАЗОВАЊЕ  Јован Јовановић Змај рођен је у Новом Саду 6. децембра 1833. (24. новембра по јулијанском календару) у угледној грађанској породици.

# data[].attributes.headline
"Светли гробови"

# data[].attributes.subject
"Светли гробови"

# data[].attributes.body
(Супершкола видео-час)

# data[].attributes.attachment_link.title
„Svetli grobovi“, Jovan Jovanović Zmaj - Srpski jezik za 8. razred (#16) | SuperŠkola

# data[].attributes.headline
"Светли гробови"

# data[].attributes.subject
"Светли гробови"

# data[].attributes.body
(РТС час 1)

# data[].attributes.attachment_link.title
ОШ8 – Српски језик и књижевност, 41. час: Јован Јовановић Змај:  „Светли гробови“

# data[].attributes.headline
"Светли гробови"

# data[].attributes.subject
"Светли гробови"

# data[].attributes.body
(РТС час 2)

# data[].attributes.attachment_link.title
ОШ8 – Српски језик и књижевност, 42. час: Јован Јовановић Змај: „Светли гробови“ (обрада)